jkorsvik/nowiki_second_scrape_merged huggingface dataset:
Bernard Katz

Bernard Katz (født 26. mars 1911 i Leipzig, Tyskland, død 20. april 2003 i London, England) var en tysk biofysiolog, mest kjent for sitt arbeid innen nevrobiokjemi. Han fikk nobelprisen i fysiologi eller medisin i 1970 sammen med Julius Axelrod og Ulf von Euler. Han ble slått til ridder i 1970.


== Referanser ==


== Eksterne lenker ==
(en) Nobelprisen i fysiologi eller medisin 1970 hos Nobelprize.org
(en) Bernard Katz hos Nobelprize.org i forbindelse med tildelingen av Nobelprisen i fysiologi eller medisin 1970
Paul A. Cohen

Paul A. Cohen (kinesisk navn: 柯文, pinyin: Kē Wén, født 1934) er en amerikansk sinolog og historiker. Han har undervist blant annet ved i Wellesley College og Fairbank Center for Chinese Studies ved Harvard University. Hans forskningsinteresser omfatter 19.-20. årkundres Kina; historisk tenkning; amerikansk historieskrivning om Kina.


== Verker i utvalg ==
Speaking to History: The Story of King Goujian in Twentieth-Century China. Berkeley: University of California Press, 2009.
China Unbound: Evolving Perspectives on the Chinese Past. London; New York: RoutledgeCurzon, 2003.
History in Three Keys: The Boxers as Event, Experience, and Myth. New York: Columbia University Press, 1997.
Discovering History in China: American Historical Writing on the Recent Chinese Past. New York: Columbia University Press, 1984.
Between Tradition and Modernity: Wang T’ao and Reform in Late Ch’ing China. Cambridge: Harvard University Press, 1974.
China and Christianity: The Missionary Movement and the Growth of Chinese Antiforeignism, 1860-1870. Cambridge: Harvard University Press, 1963.


== Referanser ==


== Eksterne lenker ==
Fairbank Center for Chinese Studies
Japan Anthropology Workshop

Japan Anthropology Workshop (JAWS) ble utviklet ut av en voksende internasjonal interesse for antropologi om Japan", og den første konferansen ble arrangert i Oxford i mars 1984. Det er nå en årlig konferanse arrangert over hele verden, og i 2007 ble den arrangert av professor Arne Røkkum ved Universitetet i Oslos Kulturhistorisk museum.


== Konferanser ==
En oversikt over JAWS konferansene fra 2005.
Den 21. JAWS-konferansen, Universitetet i Tallinn i Estland 2011
Den 20. JAWS-konferansen, University of Texas i Austin 2010. Religion, Ritual, og identitet i Japan. Keynote Speaker: Delores Martinez
Den 18. JAWS-konferansen, Universitetet i Oslo 2007. Japan og vesentlighet i et videre perspektiv. Keynote Speaker: Joy Hendry
Den 17. JAWS-konferansen, Universitetet i Wien 2005. Tid og Minne
Den 16. JAWS-konferansen, Universitetet i Hongkong 2005. Øst møter vest. Keynote Speaker: Emiko Ohnuki-Tierney


== Referanser ==
Nicholas Clay

Nicholas Anthony Phillip Clay (født 18. september 1946, død 25. mai 2000) var en engelsk skuespiller, på film kjent for sine heroiske roller.


== Liv og karriere ==
Clay var født i Streatham i London, hans foreldre var Bill og Rose Clay. Han studerte ved Royal Academy of Dramatic Art (RADA) og begynte sin skuespillerkarriere tidlig på 1970-tallet med små roller i film og fjernsyn.
Han opptrådte også i flere teaterproduksjoner på West End. Han fikk roller i flere av Laurence Oliviers oppsetninger på Old Vic og i løpet av 1970-tallet ble han betraktet som en av britisk teater mest lovende skuespillere. Blant hans suksesser var Molières Misantropen som førte ham til USA hvor han spilte den samme rollen på Broadway i 1975.
Hans mest sette filmrolle var som ridderen Lancelot i filmen Excalibur fra 1981. Her spilte han mot blant annet Nigel Terry og Helen Mirren. Han opptrådte også i Just Jaeckins filmversjon av D. H. Lawrences Lady Chatterleys elsker samme år. Året etter spilte han i en filmatisering av Agatha Christies Evil Under the Sun (1982). I denne filmen spilte han igjen med sin tidligere medspiller fra Misantropen, Diana Rigg.
Clay fortsatte å opptre fast både på scenen og i et antall fjernsynsfilmer og serier. I 1984 spilte han Mike Preston i episoden «Child's Play» i TV-serien Hammer House of Mystery and Suspense. Året etter tok han rollen som doktor Percy Trevelyan i en episode av TV-serien The Adventures of Sherlock Holmes kalt «The Resident Patient». I 1992 framstilte han Kim Thomson i BBCs TV-serie Virtual Murder. Hans siste film var i Roger Ashton-Griffiths' kortfilm And Beyond (2000).
De siste årene av sitt liv underviste han i drama ved Actors Centre og Academy of Live and Performing Arts, og arbeidet også i samarbeid med sin gamle skole RADA, oftest i rollen som promotering av skolen og rådgivning av dramastudenter.


== Personlig liv og død ==
Clay giftet seg med skuespilleren Lorna Heilbron i 1980. Han døde av leverkreft i London i 2000. Han etterlot sin hustru, døtrene Ella (født 1981) og Madge (født 1986).


== Referanser ==


== Eksterne lenker ==
(en) Nicholas Clay på Internet Movie Database 
(sv) Nicholas Clay i Svensk Filmdatabas 
(da) Nicholas Clay på Filmdatabasen 
(da) Nicholas Clay på Scope 
(fr) Nicholas Clay på Allociné 
(en) Nicholas Clay på AllMovie 
(en) Nicholas Clay hos Turner Classic Movies 
(en) Nicholas Clay hos Rotten Tomatoes 
(en) Nicholas Clay hos The Movie Database 
(en) Nicholas Clay hos Internet Broadway Database
Irene Eber

Irene Eber (født 1930 i Halle i Tyskland, død 10. april 2019, født Geminder) var en israelsk sinolog av tysk herkomst.
Hun var professor ved Louis Frieberg Center for Asian Studies ved Det hebraiske universitetet i Jerusalem.
Hun er også kjent for sine arbeider om holocaust. Hun var selv en overlevende fra opphold i ghettoer og leirer for jøder.


== Verker i utvalg ==
Ich bin allein und bang: Ein jüdisches Mädchen in Polen 1939-1945. Aus dem Englischen von Reinhild Böhnke. Beck, München. 2007.  ISBN 3406556523.
The Choice – Poland, 1939-1945. 2004. Verlag Schocken Books Inc., New York. 240 S. ISBN 0805241973
Chinese Tales. Med Martin Buber, Alex Page
The Jewish Bishop and the Chinese Bible: S.I.J. Schereschewsky (1831–1906). Brill Academic Pub. 1999. ISBN 90-04-11266-9
 Bible in Modern China. The Literary and Intellectual Impact. Steyler Verlagsbuchhandlung, 1999. Med Nicolas Standaert, Arnulf Camps og Jost Oliver Zetsche.
Influence, Translation and Parallels. Selected Studies on the Bible in China. med Marián Gálik. Steyler Verlagsbuchhandlung. ISBN 3805004893


== Referanser ==
Þórisjökull

Þórisjökull eller Thórisjökull (islandsk for «Thóris' bre») er en liten isbre og vulkan i vestlige delen av sentral-Island, sørvest av breen Langjökull. Den når opp i en høyde av 1 350 meter moh. Kaldidalur ligger i forgrunnen.


== Plassering ==
þórisjökull befinner seg mellom breen Langjökull og skjoldvulkanen Ok i øst. «Den kalde dalen» (oversettelse av Kaldidalur) ligger mellom dem med den berømte høylandsveien med samme navn.


== Vulkan ==
Brevulkanen Þórisjökull er en tuya fra istid (i Island fra 100 000 år til omtrent 10 000 år siden). Fjellet består for det meste av hyaloklastitter. Breen var en del av breen Langjökull sannsynligvis helt til slutten av det 18. århundre.
Det utført en del geologiske undersøkelser på Þórisjökull og Prestahnúkur- områdene i 2009 og det viser helt klart aktive vulkanske sprekker under breen som er del av det vulkanske systemet til Prestahnúkur (se lenken til Islands meteorologiske institutt).


== Navnet ==
Navnet kommer fra navnet på trollet Þóri (fra Grettes saga) som det blir sagt bodde i hule i nærheten.


== Brevandring ==
Det er mulig å ta seg opp på breen fra det høyeste punktet på Kaldidalurveien nær den store røysen Beinakerlingin i en høyde på 720 moh.


== Eksterne lenker ==
Islandskec meteorologiske institutt, Prestahnúkur, november 2009, islandsk med et sammendrag på engelsk
Geomorfologi-side fra NASA (Goddard Space Flight Center)
Gerald Maurice Edelman

Gerald Maurice Edelman (født 1. juli 1929 i Ozone Park, Queens, New York, død 17. mai 2014 i La Jolla, California) var en amerikansk biolog som delte Nobelprisen i fysiologi eller medisin med Rodney Robert Porter i 1972 for deres arbeid med immunsystemet. Forskningen som gjorde Edelman fortjent til nobelprisen var oppdagelsen av strukturen til antistoffmolekyler.


== Referanser ==


== Eksterne lenker ==
(en) Nobelprisen i fysiologi eller medisin 1972 hos Nobelprize.org
(en) Gerald Maurice Edelman hos Nobelprize.org i forbindelse med tildelingen av Nobelprisen i fysiologi eller medisin 1972
Rodney Robert Porter

Rodney Robert Porter (født 8. oktober 1917 i Newton-le-Willows, Lancashire, England, død 7. september 1985 i Winchester, Hampshire, England) var en britisk biokjemiker som delte Nobelprisen i fysiologi eller medisin med Gerald Maurice Edelman i 1972 for deres arbeid med immunsystemet.
Porter mottok sin Bachelor of Sciences grad etter å ha studert biokjemi ved University of Liverpool i 1939. Han begynte deretter å studere ved University of Cambridge. Han ble tildelt sin doktorgrad fra Cambridge i 1948. Han jobbet for National Institute for Medical Research i elleve år (1949–1960) før han begynte i St. Mary's Hospital Medical School, Imperial College London, og han ble utnevnt Pfizer Professor of Immunology etter studietiden der. I 1967 ble han utnevnt til professor i biokjemi ved Oxford University.
I 1972 ble Porter tildelt Nobelprisen i medisin eller fysiologi sammen med Gerald M. Edelman for deres oppdagelser rundt den kjemiske strukturen av et antistoff. Ved hjelp av enzymet papain, brøt han blodets immunoglobin opp i flere fragmenter, noe som gjør dem veldig mye lettere å studere. Han var medlem av Royal Society. Han døde i en bilulykke i nærheten av Winchester, Hampshire, i en alder av 68 år og han etterlot seg da en kone og fem barn.  


== Referanser ==


== Eksterne lenker ==
(en) Nobelprisen i fysiologi eller medisin 1972 hos Nobelprize.org
(en) Rodney Robert Porter hos Nobelprize.org i forbindelse med tildelingen av Nobelprisen i fysiologi eller medisin 1972
Tindfjallajökull

Tindfjallajökull er en stratovulkan sør på Island dekket av en isbre med et areal på 19 km². Den høyeste toppen, Ýmir, er 1 462 moh og er kalt opp etter urjotnen Yme i norrøn mytologi. Det siste utbruddet var en gang i holocen-perioden. 


== Se også ==
Vulkansk aktivitet på Island


== Referanser ==


== Eksterne lenker ==
(en) Tindfjallajökull – kategori av bilder, video eller lyd på Commons 
(en) Tindfjallajökull – galleri av bilder, video eller lyd på Commons 
Kart over området
Ólavur Christiansen

Ólavur Christiansen (født 16. juli 1950 ved Gjógv) er en færøysk universitetslektor.
Etter matematisk studentereksamen ved Føroya Studentaskúli i Tórshavn i 1969 ble han cand.polit. (kandidat i økonomi) ved Københavns Universitet i 1977 og cand.scient.soc. (kandidat i samfunnsvitenskap) ved samme lærested i 1983. Fra 2007 har han også ph.d.-graden fra Aalborg Universitet. Christiansen har forsket og undervist i en rekke økonomiske og samfunnsvitenskapelige fag ved Handelshøjskolen i København, Føroya Handilsskúli og Fróðskaparsetur Føroya.Under bankkrisen på Færøyene og den utbredte misnøyen med de etablerte politikerne på 1990-tallet stiftet Christiansen et politisk parti, Hin Føroyski Flokkurin, som skulle virke for «trøstesløs hederlighet og redelighet».


== Referanser ==
Steinkargata

Steinkargata er en gate i Stavanger som går fra Østervåg til Kirkegata.
Den hadde tidligere navnet «Gaten til Østervåg», som viser til gatas hovedfunksjon som hovedvei fra Østervåg til Kirkegata og Skagen. Den hadde denne funksjonen fram til 1860 da Breigata ble anlagt.
Steinkargata er trolig anlagt i nordgrensen for Arnegård.

Cornelius Cruys er født i Steinkargata 6. Det første politikammeret i byen var også i Steinkargata 6, fra oktober 1858 til oktober 1859.Stavanger kulturhus ligger i gata.


== Steinkar og Laksebrygga ==
Gata har navnet etter et steinkar i fjorden nedenfor gata. Steinkaret ble brukt til å fortøye båter. De var også populære for ungdom som brukte dem når de badet. 
Her lå også Laksebrygga. Fram til 1850-tallet la fiskerne til ved Laksebrygga og Norbøbrygga og solgte sine varer, senere var det Torget som overtok.Omkring år 1900 ble området fylt ut, det ble anlagt kaier, og senere kom også Havneringen.


== Branner ==
Østervågbrannen i 1716 startet hos Mogens Sivertsen i Steinkargata 25. 28 hus brant ned.Ved Holmenbrannen 13. mars 1860 brant alle husene på nordsida av Steinkargata helt opp til Kirkegata over Valberget til Skagen. Brannen oppstod i Østervåg og bredte seg nord- og vestover til Valberget og Holmen.


== Noter ==
Lahtisspelen

Lahtisspelen (finsk: Salpausselän Kisat) er et årlig skiidrettsarrangement som har blitt arrangert siden 1923 i Lahtis i Finland. Lauri Pihkala tok initiativet til rennet etter at Finlands Anton Collin vant femmila i Holmenkollen i 1922. Lahtisspelen blir arrangert i februar–mars.
Arrangementet består av renn i langrenn, kombinert og skihopping. Et juniorrenn i hopp sto også i mange år på programmet, og alpint var en del av Lahtisspelen fra 1939 til 1988. I årene 1948-1956 var snørekjøring blant grenene i Lahtisspelen.
Siden verdenscupene i de nordiske grenene ble innført på 1970- og 80-tallet, har rennene i Lahtisspelen inngått i dem. Et unntak var i 2006, da det bare ble arrangert renn i kombinert og hopp, fordi langrennsløypene i Lahtis ikke lenger tilfredsstilte FIS' krav. Sommeren 2006 ble langrennsløypene oppgradert, og langrenn var igjen på programmet fra 2007.Det individuelle hopprennet har siden 1997 også vært en del av hoppkonkurransen Nordic Tournament.
Ski-VM har blitt arrangert i Lahtis i 1926, 1938, 1958, 1978, 1989, 2001 og 2017, og har da tatt Lahtisspelens plass. Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen.


== Se også ==
Salpausselkä-bakkene
Skihopping under Lahtisspelen
Kombinert under Lahtisspelen


== Eksterne lenker ==
Offisielt nettsted 
(en) Lahti Ski Games – kategori av bilder, video eller lyd på Commons 
Lahti Ski Games: History
Lahden Kaupunginmuseo (Lahtis Bymuseum): Salpausselän kisat - Lahti Ski Games Arkivert 19. oktober 2011 hos Wayback Machine. (alle resultatene) (finsk, engelsk)
Tungnafellsjökull

Tungnafellsjökull (islandsk for "Tungna-fells breen" eller "tungefjellsbreen") er en isbre og vulkan på Island. Den når opp til en høyde på 1535 meter moh og befinner seg nordvest for breen Vatnajökull.


== Eksterne lenker ==
Volcano Discovery
David H. Hubel

David Hunter Hubel (født 27. februar 1926 i Windsor i Canada, død 22. september 2013) var professor i nevrobiologi og professor emeritus ved Harvard Medical School.
Hubel ble født i Windsor i Ontario til amerikanske foreldre i 1926. Hans farfar utvandret som barn til USA fra den bayerske byen Nördlingen. I 1929 flyttet hele familien hans til Montréal, der han tilbrakte sine formative år. Fra alderen 6 til 18 år, utdannet han seg ved Strathcona Academy i Outremont, Quebec. Senere studerte han matematikk og fysikk ved McGill University, og deretter gikk han på medisinsk skole der. I 1954 flyttet han til USA for å jobbe ved Johns Hopkins University School of Medicine som assistent innen nevrologi. Han tjenestegjorde senere i den amerikanske hæren og ble utstasjonert ved Walter Reed Hospital.


== Nobelprisen i fysiologi eller medisin ==
Han var med-mottaker av Nobelprisen i fysiologi eller medisin for 1981 sammen med Torsten Wiesel for deres forskning og oppdagelser vedrørende informasjonsbehandling i det visuelle systemet. Nobelprisen ble delt med forsker Roger W. Sperry for hans uavhengig forskning på de cerebrale hemisfærene. I 1978 ble Hubel og Torsten Wiesel tildelt Louisa Brutto Horwitz Prize fra Columbia University.
Hubel og Wiesel fikk Nobelprisen for to store bidrag: For det første for deres arbeide med utvikling av den visuelle systemet, som involverte en beskrivelse av okulær dominans kolonner på 1960-og 1970-tallet, og 2. for deres arbeid med å etablere et grunnlag for visuell nevrofysiologi, som beskriver hvordan signaler fra øyet behandles av hjernen til å generere bevegelsesdetektorer, stereoskopisk dybde detektorer og farge detektorer, som er byggesteinene i den visuelle verden.
Ved å frata kattunger fra å bruke det ene øyet, viste de at kolonner i den primære visuelle hjernebarken mottar innspill fra de andre øyet tok over områder som normalt ville fått innspill fra det øyet som de ikke fikk sett på. Dette har viktige implikasjoner for forståelsen av deprivasjon amblyopi, en type visuelt tap som skyldes ensidig visuell deprivasjon. Disse kattungene fikk heller ikke mulighetene til å utvikle områder i hjernen som mottar innspill fra begge øynene. Dette er en funksjon som er helt nødvendig for å få et binokulært syn.
Hubel og Wiesels eksperimenter viste at en okulær dominans utvikler seg irreversibelt tidlig i barndommen. Disse studiene åpnet døren for mer forståelse og rett behandling av grå stær og skjeling hos barn og ungdommer. Forsøkene var også viktige i senere studier om kortikale plastisitet.


== Referanser ==


== Eksterne lenker ==
(en) Nobelprisen i fysiologi eller medisin 1981 hos Nobelprize.org
(en) David H. Hubel hos Nobelprize.org i forbindelse med tildelingen av Nobelprisen i fysiologi eller medisin 1981
Skihopping under Lahtisspelen

Dette er en oversikt over de tre første plassene i alle spesialhopprenn for senior under Lahtisspelen, samt ski-VM som har blitt arrangert i Lahtis.
Lahtisspelen ble første gang arrangert i 1923. Hopprennene i Lahtisspelen har vært en del av verdenscupen siden den startet i sesongen 1979/80. Det individuelle hopprennet har siden 1997 også vært en del av hoppkonkurransen Nordic Tournament. Ski-VM har blitt arrangert i Lahtis i 1926, 1938, 1958, 1978, 1989 og 2001, og har da tatt Lahtisspelens plass.
Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen. I tillegg ble begge spesialhopprennene i 2008 avlyst på grunn av vind.
Den opprinnelige hoppbakken i Lahtis ble utvidet og modernisert en rekke ganger, og var i bruk til første halvdel av 1970-tallet. Et helt nytt hoppanlegg ble bygd til ski-VM 1978. Den nye storbakken ble tatt i bruk i 1973, den nye normalbakken ble første gang brukt under Lahtisspelen 1977.
Lahtis var tidlig ute med lagkonkurranser i hopp og arrangerte sin første lagkonkurranse så tidlig som i 1966.


== Resultater ==


=== Menn ===


=== Kvinner ===


=== Mix ===


== Se også ==
Lahtisspelen
Salpausselkä-bakkene


== Kilder ==
Lahden Kaupunginmuseo (Lahtis bymuseum): Salpausselän kisat - Lahti Ski Games (alle resultatene) (finsk, engelsk)
FIS: Resultater
Lahti Ski Games (offisiell side) (engelsk, finsk)
Liertoppen kjøpesenter

Liertoppen kjøpesenter ligger på Lierskogen mellom Asker og Drammen tett inntil E-18. Senteret omfatter 100 forretninger fordelt over tre sammenhengende bygninger med et areal på 34 800 kvm. Senteret hadde i 2008 en omsetning på 874 mill. kroner.
Liertoppen var Buskeruds største kjøpesenter og med sin nære beliggenhet til E-18 hvor ti-tusener av biler daglig passerer har det et stort kundepotensiale.


== Eksterne lenker ==
Kjøpesentrets hjemmeside
Roger W. Sperry

Roger Wolcott Sperry (født 20. august 1913 i Hartford, Connecticut, død 17. april 1994) var en amerikansk nevropsykolog og nevrobiolog som ble tildelt Nobelprisen i fysiologi eller medisin i 1981 sammen med David Hunter Hubel og Torsten Nils Wiesel, på grunn av sitt arbeid med hjerneforskning.
Sperry studerte ved Hall High School i West Hartford, Connecticut, hvor han var en av stjernene i flere forskjellige idretter, og gjorde det godt nok faglig til å vinne et stipend ved Oberlin College. På Oberlin, var han kaptein på basketball-laget, og i tillegg spilte han baseball og fotball. Han fikk sin bachelorgrad i engelsk i 1935 og sin mastergrad i psykologi i 1937. Han fikk sin Ph.D. i zoologi fra University of Chicago i 1941, under ledelse av professor Paul A. Weiss. Sperry ble deretter tildelt ett postdoktorstipend sammen med Karl Lashley ved Harvard University.
Han forlot Harvard i 1946 til fordel for jobben som amanuensis, og senere som førsteamanuensis, ved Universitetet i Chicago. I 1952 ble han sjef ved Seksjon for nevrologiske sykdommer og blindhet ved National Institutes of Health. I 1954, aksepterte han en stilling som professor ved California Institute of Technology (Caltech), hvor han fremførte noen av sine mest berømte eksperimenter med en av hans daværende studenter Michael Gazzaniga.
I 1949 giftet Sperry seg med Norma Gay Deupree. De hadde en sønn, Glenn Michael, og en datter, Janeth Hope. På samme tid som han ble tildelt Nobelprisen i fysiologi eller medisin, led han av en alvorlig form av sykdommen Kuru og som da var i fremskredent stadium. Han hadde fått denne sykdommen som ung hjerneforsker gjennom kontakt med noen av den menneskelige hjernene som han hadde brukt under sine forskningseksperimenter.


== Referanser ==


== Eksterne lenker ==
(en) Nobelprisen i fysiologi eller medisin 1981 hos Nobelprize.org
(en) Roger W. Sperry hos Nobelprize.org i forbindelse med tildelingen av Nobelprisen i fysiologi eller medisin 1981
Rune Hauge (skihopper)

For andre personer med det samme navnet, se pekersiden Rune HaugeRune Hauge (født 1957) er en norsk tidligere skihopper fra Hafslo i Sogn.
Han deltok i den tysk-østerrikske hoppuka i 1977/78, der han ble nummer 24 sammenlagt, med 16.-plass i Bischofshofen 6. januar 1978 som beste enkeltresultat. Samme år ble han nummer 35 i stor bakke i VM i Lahtis. Han var også på det norske laget som tok tredjeplass i lagkonkurransen, som var prøvegren.
Rune Hauge var på juniorlandslaget fra 1974 og seniorlandslaget fra 1977 til 1980. Han ble juniornorgesmester i 1976 og tok bronsemedalje i 1974. I 1975 tok han sølvmedalje i junior-EM i Lundo. Han ble nummer 4 i Skuirennet i 1977.


== Noter ==


== Kilder ==
Jon Tvinnereim: Ski-idrett i Sogn og Fjordane – Sogn og Fjordane skikrins 75 år. Sogn og Fjordane skikrins, Volda 1998. ISBN 82-994804-1-8, s. 151-152 (digitalisert av Nasjonalbiblioteket)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Rune Hauge – FIS (skihopping)
Volker Kauder

Volker Kauder (født 3. september 1949 i Hoffenheim, i dag en bydel av Sinsheim i bezirk Freiburg i Baden-Württemberg) er en tysk politiker fra CDU.
Kauder er fra 2005 leder leder av CDU/CSU-fraksjonen i forbundsdagen og var fra januar til desember 2005 generalsekretær i CDU.


== Referanser ==


== Eksterne lenker ==
(de) Offisielt nettsted 
(en) Volker Kauder – kategori av bilder, video eller lyd på Commons 
(en) Volker Kauder – galleri av bilder, video eller lyd på Commons
Chicagos undergrunnsbane

Chicagos undergrunnsbane (lokalt kalt Chicago L) er tunnelbanesystemet i den amerikanske byen Chicago med omgivelser. 
Systemet omfatter åtte linjer og 144 stasjoner, og hadde i 2006 195 millioner reisende. Linjenettverket er sentrert rundt en ring i sentrum (the Loop), og har utstikkere mot forstedene i nord, syd og øst. Flyplassene O'Hare og Midway betjenes også av systemet.
Chicagos undergrunnsbane er delvis en undergrunnsbane og delvis en forstadsbane. I sentrum av byen går toglinjene i stor grad over gateplan (kallenavnet «L» kommer av elevated, «forhøyet»), mens de blå og røde linjene har i stor grad underjordiske stasjoner. 


== Eksterne lenker ==
(en) Offisielt nettsted 
(en) Chicago 'L' – kategori av bilder, video eller lyd på Commons 
(en) Chicago 'L' – galleri av bilder, video eller lyd på Commons
Pat Spurgin

Pat Spurgin (født 10. august 1965) er en amerikansk skytter som deltok i de olympiske leker 1984 i Los Angeles.
Spurgin ble olympisk mester i skyting under Sommer-OL 1984 i Los Angeles. Hun vant 10 meter luftrifle for damer foran Edith Gufler fra Italia og Wu Xiaoxuan fra Kina.


== OL-medaljer ==
 1984  Los Angeles - Gull i skyting, 10 m luftrifle damer  USA


== Referanser ==


== Eksterne lenker ==
(en) Pat Spurgin – Olympedia 
(en) Pat Spurgin – Sports-Reference (OL-resultater – arkivert) 
(en) Pat Spurgin – databaseOlympics.com (arkivert)